Maitsholo a mantle kgotsa botho goya ka tsamaiso mo kgwebong ke tsela nngwe ya maitsholo a a dirisiwang go sekaseka maitlamo, maikaelelo, botho kgotsa mathata a maitsholo a a tlhagang mo kgwebong. Go tlhoka botho jo bo maleba mo kgwebong go kanna le ditlamorago tsa tshenyetso sechaba le go gopelo itsholelo ka tsela tse di latelang: Molao wa Boitekanelo le Pabalasego ya mo Tirong wa 1993, o batla go re mothapi a tlhagise le go tshegetsa go ya ka fa go kgonegang ka teng tikologo e e bolokesegilng ya tiro e e senang kotsi mo boitekanelong jwa badiri. Se se tlhalosa go re bathapi ba tshwanetse ba netefatsa go re lefelo la tiro le gololesegile mo dilong tse di kotsi jaaka bensini, tleloraete, ditshedinnye, dilo, ditlamelo, didirisiwa, ditsamaiso tse di ka bakang kgobalo, tshenyo kgotsa bolwetse. Fa seno se sa kgonege, mothapi o tshwanetse a itsise badiri ka dikotsi tse, ka moo di ka thibelwang ka gona le ka moo o ka dirang ka pabalasego ka gona le go rebola dikgato tse dingwe tsa tshireletso go re lefelo la tiro e nne le le babalesegileng.